stanford-oval/wikipedia huggingface dataset:
נילמר
הערות שוליים

↑  "ליון שלחה את נילמאר לעונה בקורינתיאנס", מאתר ONE, מיום 24 באוגוסט 2005
↑  תומר גנור, ברזיל: נילמאר החזיר את אינטרנסיונל לפיסגה, באתר ynet, 6 ביולי 2009
↑  ynet, נילמאר בוויאריאל בתמורה לכ-15 מיליון ד', באתר ynet, 25 ביולי 2009
↑  "ברצלונה תציע 24 מיליון יורו על נילמאר מוויאריאל", מאתר MSN Sport, מיום 13 ביוני 2012
↑  דזקו למילאן? בארסה רוצה את אגר, נילמאר בקטאר, באתר ONE‏, 18 ביולי 2012
↑  העברות בעולם - 10.7: תאו הרננדז חתם בריאל מדריד, יונייטד תגנוב את בקאיוקו?, באתר וואלה, 10 ביולי 2017
| נבחרת ברזיל – מונדיאל 2010 |
| --- | --- | --- |
|  1 ז'וליו סזאר •  2 מאייקון •  3 לוסיו •  4 חואן •  5 פליפה מלו •  6 באסטוס •  7 אלאנו •  8 ז'ילברטו סילבה •  9 לואיס פביאנו •  10 קאקה •   11 רוביניו •  12 גומש • 13 דניאל אלבס •  14 לואיזאו • 15 טיאגו סילבה • 16 ז'ילברטו • 17 ז'וזואה • 18 רמירס • 19 ז'וליו בפטיסטה • 20 קלברסון • 21 נילמר • 22 דוני • 23 גראפיטה • מאמן: דונגה |  1 ז'וליו סזאר •  2 מאייקון •  3 לוסיו •  4 חואן •  5 פליפה מלו •  6 באסטוס •  7 אלאנו •  8 ז'ילברטו סילבה •  9 לואיס פביאנו •  10 קאקה •   11 רוביניו •  12 גומש • 13 דניאל אלבס •  14 לואיזאו • 15 טיאגו סילבה • 16 ז'ילברטו • 17 ז'וזואה • 18 רמירס • 19 ז'וליו בפטיסטה • 20 קלברסון • 21 נילמר • 22 דוני • 23 גראפיטה • מאמן: דונגה | ברזיל |
סטפן יגודז'ינסקי

| --- | --- |
 מדינה:  פולין 
 פעילות בולטת:  חברת במחתרת מדינת המחתרת הפולנית, חסיד אומות העולם
 השקפה דתית:  הכנסייה הקתולית 
 פרסים והוקרה:  חסיד אומות העולם (24 ביולי 1986) 
 
סטפן יגודז'ינסקי היה פעיל במחתרת הפולנית וחסיד אומות העולם שהציל משפחה יהודית בשואה. יגודז'ינסקי התגורר בסטארי קורצ'ין ליד קרקוב בפלישת גרמניה הנאצית לפולין. הוא היה פעיל במחתרת הפולנית והיה מבוקש על ידי הגסטפו. יגודז'ינסקי הוכר כחסיד אומות העולם על ידי יד ושם בירושלים בשנת 1986, על שהציל משפחה יהודית.
מעשה ההצלה

בסוף שנת 1942, באמצעות קשרים עם המחתרת, יגודז'ינסקי בא לעזרת משפחתו של ד"ר ברוניסלב טננוורצל, שגורשו לגטו מייחוב ליד קרקוב. מוקדם יותר שלח טננוורצל את בנם בן ה-14 למנזר נזירים ציסטרציאנים בכפר הסמוך מוגילה. הילד לא אהב את השהות במנזר וברח. חבר פולני שלח אותו להתארח במקום עם סטפן יגודז'ינסקי, שניהם בשמות בדויים. יחד הם הפכו לפעילים במחתרת. עד מהרה זהותו היהודית של הנער נודעה ולכן, תחת איום חדש הם עברו לקרקוב, משם הודות לקשריו של יגודז'ינסקי עמנואל הוברח להונגריה. הוא חי שם עד לשחרור בתחילת 1945. בינתיים, סטפן יגודז'ינסקי סייע לאמו ולאחותו של טננוורצל וסיפק להם ניירות מזויפים עם בריחתם מגטו מייחוב. אבי המשפחה נרצח במחנה פלאשוב.
בעשורים שלאחר מכן עמנואל טננוורצל נותר בקשר עם מושיעו בזמן המלחמה בעודו חי בארצות הברית. הודות למאמציו, ב-24 ביולי 1986 הכיר יד ושם בסטפן יגודז'ינסקי כחסיד אומות העולם.
הערות שוליים

1 2  Yad Vashem, The Righteous Among the Nations, "Stefan Jagodzinski, Poland"
1 2  Jewish Virtual Library, Stefan Jagodziński, Righteous among the Nations.
נבחרת צ'ילה בכדורגל

סמל נבחרת צ'ילה בעבר
נבחרת צ'ילה בכדורגל היא נבחרת הכדורגל הלאומית של צ'ילה. הדירוג הנוכחי של נבחרת צ'ילה ברשימת הדירוג של פיפ"א, הוא המקום ה-49 בעולם, נכון ל-19 בספטמבר 2024; הניקוד הוא 1,467.98 – ירידה של 6 נקודות לעומת ניקוד קודם. דירוג השיא 3 נמדד לראשונה באפריל 2016, והדירוג הנמוך ביותר 84 נמדד לראשונה בדצמבר 2002.
הישגה הטוב ביותר של נבחרת צ'ילה בגביע העולם בכדורגל היה במונדיאל 1962, כשצ'ילה אירחה את הטורניר, וסיימה במקום השלישי. במשחק על המקום השלישי ניצחה צ'ילה את יוגוסלביה בתוצאה 1:0.
בתאריך 4 ביולי 2015 זכתה צ'ילה בקופה אמריקה בפעם הראשונה בתולדותיה. צ'ילה זכתה בקופה אמריקה 2016 בפעם השנייה ברציפות.
היסטוריה > שנים ראשונות

התאחדות הכדורגל של צ'ילה היא התאחדות הכדורגל השנייה שנוסדה ביבשת דרום אמריקה. היא נוסדה בוולפראיסו ב-19 ביוני 1895. צ'ילה היא אחת מארבע ההתאחדויות המייסדות של CONMEBOL, קונפדרציית הכדורגל של דרום אמריקה, יחד עם ברזיל, ארגנטינה ואורוגוואי. 4 הנבחרות התמודדו באליפות דרום אמריקה הראשונה, שמאוחר יותר נקראה קופה אמריקה, בשנת 1916. בשנת 1920 אירחה צ'ילה לראשונה את הטורניר. בשנת 1926 אירחה צ'ילה את הטורניר בפעם השנייה והשיגה את ניצחונה הראשון בטורניר אחרי 19 משחקים, 1-7 על בוליביה. במהלך המשחק הבקיעה צ'ילה את השער הראשון בתולדות הקופה אמריקה שהובקע מבעיטת קרן. צ'ילה סיימה את הטורניר במקום השלישי.
היסטוריה > מונדיאל 1930

צ'ילה הוזמנה להשתתף בטורניר גמר גביע העולם הראשון, מונדיאל 1930. במשחקה הראשון בשלב הבתים הביסה צ'ילה את מקסיקו 0-3 ולאחר מכן ניצחה את צרפת 0-1. במשחק מכריע על העלייה לשלב הבא הפסידה צ'ילה לארגנטינה 3-1. צ'ילה פרשה ממוקדמות שני הטורנירים הבאים. בשנות הארבעים, אירחה צ'ילה את קופה אמריקה 1941 ואת קופה אמריקה 1945. בשניהם סיימה במקום השלישי.
היסטוריה > מונדיאל 1950

צ'ילה הייתה אמורה להתמודד במוקדמות מונדיאל 1950, לראשונה בתולדותיה, אך לבסוף העפילה אוטומטית לטורניר הגמר בעקבות פרישתה של ארגנטינה. בטורניר הגמר הודחה בשלב הבתים לאחר שהפסידה לאנגליה ולספרד והביסה את ארצות הברית.

צ'ילה השתתפה לראשונה במוקדמות מונדיאל 1954, אך הפסידה בכל משחקיה לפרגוואי וברזיל ולא העפילה לטורניר הגמר. שנה לאחר מכן, אירחה צ'ילה את קופה אמריקה 1955 והגיעה להישג השיא שלה, נכון לאותה תקופה, כאשר סיימה במקום השני אחרי ארגנטינה כאשר במשחק האחרון והמכריע הפסידה צ'ילה לארגנטינה 1-0. שנה אחר כך שחזרה צ'ילה את ההישג כאשר סיימה במקום השני, לראשונה בטורניר שנערך מחוץ לצ'ילה, בקופה אמריקה 1956 שנערך באורוגוואי.

למרות הישגים אלו, צ'ילה שוב לא הצליחה להעפיל למונדיאל 1958 כאשר סיימה אחרונה בטורניר המוקדמות אחרי ארגנטינה ובוליביה.
היסטוריה > מונדיאל 1962

צ'ילה נבחרה לארח את מונדיאל 1962 והפכה בכך למדינה הדרום אמריקנית השלישית המארחת את טורניר גמר גביע העולם, אחרי אורוגוואי וברזיל. 

במשחקה הראשון בטורניר בשלב הבתים נקלעה צ'ילה לפיגור מוקדם מול שווייץ כבר בדקה השישית, אך הפכה את התוצאה ל-1-3 מצמד של לאונל סאנצ'ס ושער נוסף של חיימה רמירז. במשחקה השני ניצחה צ'ילה את איטליה 0-2 במשחק אלים שזכה לכינוי הקרב על סנטיאגו משערים של רמירז וחורחה טורו ובכך הבטיחה את עלייתה לרבע הגמר. במשחק על המקום הראשון בבית הפסידה צ'ילה לגרמניה 2-0 והעפילה לרבע הגמר מהמקום השני בבית. ברבע הגמר ניצחה צ'ילה את ברית המועצות, אלופת אירופה, 1-2 משערים של סאנצ'ס ואלדיו רוחאס. בחצי הגמר הפסידה צ'ילה לאלופה שבדרך ברזיל 4-2. במשחק על המקום השלישי ניצחה צ'ילה את יוגוסלביה 0-1 משער של רוחאס ובכך זכתה להישג הגדול בתולדותיה, מקום שלישי בגביע העולם. לאונל סאנצ'ס סיים כמלך השערים בטורניר עם 4 שערים, בצוותא עם 5 שחקנים נוספים.
היסטוריה > מונדיאל 1966

צ'ילה הצליחה להעפיל לראשונה בתולדותיה מטורניר המוקדמות למונדיאל 1966 לאחר שסיימה את הבית המוקדם במקום הראשון יחד עם אקוודור ולפני קולומביה. בעקבות השוויון בין שתי הנבחרות נקבע משחק מכריע על ההעפלה למונדיאל בין צ'ילה לאקוודור שנערך במקום נייטרלי, פרו, ובו ניצחה צ'ילה 1-2. בטורניר הגמר אכזבה צ'ילה כשהפסידה לאיטליה, שגמלה לה על ההפסד במונדיאל הקודם, סיימה בתיקו עם צפון קוריאה, והפסידה לברית המועצות, שאף היא גמלה לה על ההדחה בטורניר הקודם. צ'ילה סיימה במקום האחרון בבית ולא העפילה לרבע הגמר.
היסטוריה > מונדיאל 1974

צ'ילה העפילה למונדיאל 1974 ושוב הודחה בשלב הבתים, כאשר פעם נוספת היא לא מנצחת אף אחד ממשחקיה בטורניר. צ'ילה הפסידה למארחת והאלופה שבדרך, מערב גרמניה 1-0 ולאחר מכן סיימה בתיקו 1-1 עם מזרח גרמניה ובתיקו 0-0 עם אוסטרליה. צ'ילה סיימה שלישית בבית ולא העפילה לשלב הבא.

בקופה אמריקה 1979 סיימה צ'ילה בפעם השלישית במקום השני. בטורניר, שנערך בשיטת משחקי בית וחוץ, התמודדה צ'ילה בגמר מול פרגוואי. לאחר שהובסה 3-0 בפרגוואי, ניצחה צ'ילה במשחק הגומלין בביתה 0-1 ונערך משחק מכריע על האליפות בבואנוס איירס, ארגנטינה, אותו הייתה חייבת לנצח על מנת לזכות בטורניר. המשחק הסתיים בתיקו 0-0 אחרי הארכה ובעקבותיו זכתה פרגוואי בטורניר.
היסטוריה > מונדיאל 1982

מונדיאל 1982 היה הגרוע בתולדות צ'ילה לאחר שהפסידה בכל משחקיה לאוסטריה, מערב גרמניה ואלג'יריה. בקופה אמריקה 1987 הגיעה צ'ילה למשחק הגמר, אך הפסידה לאורוגוואי 1-0 ובכך סיימה במקום השני בפעם הרביעית בתולדותיה.
היסטוריה > השעיה ממונדיאל 1990 ומונדיאל 1994

ב-3 בספטמבר 1989, במהלך מוקדמות מונדיאל 1990, שיחקה נבחרת צ'ילה נגד ברזיל באצטדיון המרקנה במשחק מכריע, שבו הפסד של צ'ילה היה מחסל את סיכויה להעפיל לטורניר. בדקה ה-67 של המשחק, בעת שברזיל הובילה 1:0, נפל שוער נבחרת צ'ילה רוברטו "קונדור" רוז'אס לכר הדשא, לאחר שכביכול נפצע במצחו מזיקוק שנזרק לעברו מהקהל, שגרם לאזור רחבת השער להיות מלאה בעשן.
אחרי שרוז'אס פונה מהמגרש, סירבו שחקני נבחרת צ'ילה ומאמנם לחזור להמשיך את המשחק, בטענה שלא בטוח לשחק בתנאים אלה. בסופו של דבר, לא חזרו הקבוצות להמשיך את המשחק.
לאחר שצפו בווידאו של המשחק, הבחינו אנשי פיפ"א שהזיקוק כלל לא נגע ברוז'אס, שלמעשה ביים פציעה, והעניקו על כך ניצחון טכני 2:0 לברזיל. כעונש הורחקה צ'ילה מהטורניר, וממוקדמות מונדיאל 1994, ורוז'אס הורחק ממגרשי הכדורגל לעד (השוער קיבל חנינה בשנת 2001).
היסטוריה > מונדיאל 1998

צ'ילה שבה להשתתף במוקדמות גביע העולם בכדורגל לקראת מונדיאל 1998, שאליו העפילה. צ'ילה סיימה את משחקה הראשון בבית בתיקו 2-2 עם איטליה כאשר מרסלו סאלאס מבקיע צמד לצ'ילה ואיטליה משווה 6 דקות לסיום. לאחר מכן סיימה בתיקו 1-1 עם אוסטריה, כאשר שוב סאלאס מבקיע לצ'ילה והאוסטרים משווים שתי דקות בתוך תוספת הזמן. במשחקה האחרון בבית סיימה צ'ילה בתיקו 1-1 עם קמרון והעפילה לשמינית הגמר מהמקום השני בבית לאחר שסיימה את כל משחקיה בתיקו. זו הייתה הפעם הראשונה מאז מונדיאל 1962 שבה צ'ילה עוברת את שלב הבתים. בשמינית הגמר הפסידה צ'ילה לברזיל 4:1, והודחה מהטורניר.
היסטוריה > מונדיאל 2010

צ'ילה העפילה למונדיאל 2010 ופתחה את משחקיה בשלב הבתים בניצחון 0-1 על הונדורס. היה זה הניצחון הראשון של צ'ילה במונדיאל מאז 1962 ולאחר 13 משחקים רצופים ללא ניצחון במסגרת המונדיאל. במשחקה השני ניצחה צ'ילה את שווייץ 0-1 ובמשחקה האחרון בשלב הבתים הפסידה לספרד, אלופת אירופה והאלופה שבדרך, 2-1. במשחק המקביל בבית סיימה שווייץ בתיקו 0-0 עם הונדורס (כאשר ניצחון בהפרש שני שערים היה מעלה את שווייץ לשמינית הגמר) ובכך העפילה צ'ילה לשמינית הגמר מהמקום השני בבית. בשמינית הגמר שוב הפסידה צ'ילה לברזיל, בפעם השנייה ברציפות, 3-0.
היסטוריה > מונדיאל 2014

צ'ילה העפילה למונדיאל 2014 בפעם השנייה ברציפות. זו הייתה הפעם הראשונה מאז 1966 בה צ'ילה מעפילה לשני טורנירי גמר ברציפות. צ'ילה שובצה לבית קשה עם ספרד, אלופת העולם ואלופת אירופה, הולנד, סגנית אלופת העולם ואוסטרליה. במשחקה הראשון ניצחה צ'ילה 1-3 את אוסטרליה. בהמשך הפתיעה צ'ילה את ספרד 0-2 ובכך הבטיחה את העפלתה לשמינית הגמר. במשחקה האחרון בבית הפסידה צ'ילה להולנד 2-0 ובכך העפילה מהמקום השני בבית. בשלב שמינית הגמר הודחה צ'ילה בפעם השלישית ברציפות על ידי ברזיל לאחר שהמשחק ביניהן הסתיים בתיקו 1-1 וברזיל המארחת ניצחה 2-3 בבעיטות הכרעה מ-11 מטרים.
היסטוריה > קופה אמריקה 2015

צ'ילה אירחה את קופה אמריקה 2015 בפעם השביעית בתולדותיה. היא סיימה ראשונה בשלב הבתים אחרי ניצחון 0-2 על אקוודור, תיקו 3-3 עם מקסיקו וניצחון 0-5 על בוליביה. ברבע הגמר ניצחה צ'ילה את אורוגוואי 0-1 ובחצי הגמר ניצחה את פרו 1-2. במשחק הגמר התמודדה צ'ילה מול ארגנטינה, המועמדת לזכייה. המשחק הסתיים בתיקו 0-0 וצ'ילה ניצחה בבעיטות הכרעה מ-11 מטרים 1-4 וזכתה בקופה אמריקה לראשונה בתולדותיה. אדוארדו ורגאס היה מלך השערים בטורניר עם 4 שערים. ארתורו וידאל כבש 3 שערים וצ'ארלס ארנגיס כבש שני שערים. מאוריסיו איסלה, גארי מדל ואלכסיס סאנצ'ס הבקיעו שער אחד כ"א. קלאודיו בראבו נבחר לשוער המצטיין בטורניר ולנבחרת הטורניר. גארי מדל, מרסלו דיאז, ארתורו וידאל ואדוארדו ורגאס נבחרו אף הם לנבחרת הטורניר.
היסטוריה > קופה אמריקה 2016

את קופה אמריקה 2016, הטורניר המיוחד לציון 100 שנים לקופה אמריקה שנערך בארצות הברית, פתחה צ'ילה בהפסד לארגנטינה 2-1 במשחק ששיחזר את הגמר הקודם. בהמשך ניצחה צ'ילה את בוליביה 1-2 ואת פנמה 2-4 והעפילה לרבע הגמר מהמקום השני בבית. ברבע הגמר השוותה צ'ילה את ניצחון השיא בתולדותיה כאשר הביסה את מקסיקו 0-7, כאשר אדוארדו ורגאס כובש רביעייה, אדסון פוץ' כובש צמד ואלכסיס סאנצ'ס כובש שער נוסף. בחצי הגמר ניצחה צ'ילה את קולומביה 0-2 משערים מוקדמים של צ'ארלס ארנגיס וחוסה פדרו פואנסלידה. במשחק הגמר שוב פגשה צ'ילה את ארגנטינה ובדומה למשחק הגמר הקודם ביניהן שוב ארגנטינה הייתה המועמדת לנצח ושוב המשחק הסתיים בתיקו 0-0 וצ'ילה ניצחה בבעיטות הכרעה מ-11 מטרים 2-4.
בכך זכתה צ'ילה בקופה אמריקה בפעם השנייה ברציפות. אדוארדו ורגאס סיים כמלך השערים בטורניר עם 6 שערים. אלכסיס סאנצ'ז כבש 3 שערים. ארתורו וידאל, אדסון פוץ' וחוזה פדרו פוונזלידה הבקיעו שני שערים כל אחד. 7 שחקני צ'ילה נבחרו לנבחרת הטורניר ובכללם קלאודיו בראבו, שנבחר לשוער המצטיין בפעם השנייה ברציפות, המגינים מאוריסיו איסלה, גארי מדל וז'אן בוסז'ור, הקשרים ארתורו וידאל וצ'ארלס ארנגיס והחלוצים אדוארדו ורגאס ואלכסיס סאנצ'ז.
היסטוריה > גביע הקונפדרציות 2017

צ'ילה השתתפה לראשונה בתולדותיה בגביע הקונפדרציות 2017 כאלופת דרום אמריקה וסיימה במקום השני לאחר שהפסידה במשחק הגמר 1-0 לאלופת העולם גרמניה.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואי 1930 | סיבוב ראשון | 3 | 2 | 0 | 1 | 5 | 3 |
הממלכה האיטלקית 1934: פרשה
צרפת 1938: פרשה
| ברזיל 1950 | סיבוב ראשון | 3 | 1 | 0 | 2 | 5 | 6 |
שווייץ 1954: לא העפילה
שוודיה 1958: לא העפילה
| צ'ילה 1962 | מקום שלישי | 6 | 4 | 0 | 2 | 10 | 8 |
| אנגליה 1966 | סיבוב ראשון | 3 | 0 | 1 | 2 | 2 | 5 |
מקסיקו 1970: לא העפילה
| גרמניה 1974 | סיבוב ראשון | 3 | 0 | 2 | 1 | 1 | 2 |
ארגנטינה 1978: לא העפילה
| ספרד 1982 | סיבוב ראשון | 3 | 0 | 0 | 3 | 3 | 8 |
מקסיקו 1986: לא העפילה
איטליה 1990: הושעתה
ארצות הברית 1994: הושעתה
| צרפת 1998 | שמינית גמר | 4 | 0 | 3 | 1 | 5 | 8 |
קוריאה הדרומית יפן 2002: לא העפילה
גרמניה 2006: לא העפילה
| דרום אפריקה 2010 | שמינית גמר | 4 | 2 | 0 | 2 | 3 | 5 |
| ברזיל 2014 | שמינית גמר | 4 | 2 | 1 | 1 | 6 | 4 |
רוסיה 2018: לא העפילה
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 9/22 | 33 | 11 | 7 | 15 | 40 | 49 |
משחקי תיקו כוללים גם משחקים שהוכרעו בבעיטות הכרעה
קופה אמריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארגנטינה 1916 | מקום רביעי | 3 | 0 | 1 | 2 | 2 | 11 |
| אורוגוואי 1917 | מקום רביעי | 3 | 0 | 0 | 3 | 0 | 10 |
| ברזיל 1919 | מקום רביעי | 3 | 0 | 0 | 3 | 1 | 12 |
| צ'ילה 1920 | מקום רביעי | 3 | 0 | 1 | 2 | 2 | 4 |
ארגנטינה 1921: פרשה
| ברזיל 1922 | מקום חמישי | 4 | 0 | 1 | 3 | 1 | 10 |
אורוגוואי 1923: פרשה
| אורוגוואי 1924 | מקום רביעי | 3 | 0 | 0 | 3 | 1 | 10 |
ארגנטינה 1925: פרשה
| צ'ילה 1926 | מקום שלישי | 4 | 2 | 1 | 1 | 14 | 6 |
פרו 1927: פרשה
ארגנטינה 1929: לא השתתפה
| פרו 1935 | מקום רביעי | 3 | 0 | 0 | 3 | 2 | 7 |
| ארגנטינה 1937 | מקום חמישי | 5 | 1 | 1 | 3 | 12 | 13 |
| פרו 1939 | מקום רביעי | 4 | 1 | 0 | 3 | 8 | 12 |
| צ'ילה 1941 | מקום שלישי | 4 | 2 | 0 | 2 | 6 | 3 |
| אורוגוואי 1942 | מקום שישי | 6 | 1 | 1 | 4 | 4 | 15 |
| צ'ילה 1945 | מקום שלישי | 6 | 4 | 1 | 1 | 15 | 5 |
| ארגנטינה 1946 | מקום חמישי | 5 | 2 | 0 | 3 | 8 | 11 |
| אקוודור 1947 | מקום רביעי | 7 | 4 | 1 | 2 | 14 | 13 |
| ברזיל 1949 | מקום חמישי | 7 | 2 | 1 | 4 | 10 | 14 |
| פרו 1953 | מקום רביעי | 6 | 3 | 1 | 2 | 10 | 10 |
| צ'ילה 1955 | מקום שני | 5 | 3 | 1 | 1 | 19 | 8 |
| אורוגוואי 1956 | מקום שני | 5 | 3 | 0 | 2 | 11 | 8 |
| פרו 1957 | מקום שישי | 6 | 1 | 1 | 4 | 9 | 17 |
| ארגנטינה 1959 | מקום חמישי | 6 | 2 | 1 | 3 | 9 | 14 |
אקוודור 1959: לא השתתפה
בוליביה 1963: לא השתתפה
| אורוגוואי 1967 | מקום שלישי | 5 | 2 | 2 | 1 | 8 | 6 |
| 1975 | סיבוב ראשון | 4 | 1 | 1 | 2 | 7 | 6 |
| 1979 | מקום שני | 9 | 4 | 3 | 2 | 13 | 6 |
| 1983 | סיבוב ראשון | 4 | 2 | 1 | 1 | 8 | 2 |
| ארגנטינה 1987 | מקום שני | 4 | 3 | 0 | 1 | 9 | 3 |
| ברזיל 1989 | סיבוב ראשון | 4 | 2 | 0 | 2 | 7 | 5 |
| צ'ילה 1991 | מקום שלישי | 7 | 3 | 2 | 2 | 11 | 6 |
| אקוודור 1993 | סיבוב ראשון | 3 | 1 | 0 | 2 | 3 | 4 |
| אורוגוואי 1995 | סיבוב ראשון | 3 | 0 | 1 | 2 | 3 | 8 |
| בוליביה 1997 | סיבוב ראשון | 3 | 0 | 0 | 3 | 1 | 5 |
| פרגוואי 1999 | מקום רביעי | 6 | 2 | 1 | 3 | 8 | 7 |
| קולומביה 2001 | רבע גמר | 4 | 2 | 0 | 2 | 5 | 5 |
| פרו 2004 | סיבוב ראשון | 3 | 0 | 1 | 2 | 2 | 4 |
| ונצואלה 2007 | רבע גמר | 4 | 1 | 1 | 2 | 4 | 11 |
| ארגנטינה 2011 | רבע גמר | 4 | 2 | 1 | 1 | 5 | 4 |
| צ'ילה 2015 | מקום ראשון | 6 | 4 | 2 | 0 | 13 | 4 |
| ארצות הברית 2016 | מקום ראשון | 6 | 4 | 1 | 1 | 16 | 5 |
| ברזיל 2019 | מקום רביעי | 6 | 2 | 1 | 3 | 7 | 7 |
| ברזיל 2021 | רבע גמר | 5 | 1 | 2 | 2 | 3 | 5 |
| ארצות הברית 2024 | סיבוב ראשון | 3 | 0 | 2 | 1 | 0 | 1 |
| סה"כ | 41/48 | 191 | 67 | 35 | 89 | 291 | 317 |
משחקי תיקו כוללים גם משחקים שהוכרעו בבעיטות הכרעה
גביע הקונפדרציות

| שנה | השתתפה בתור | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
ערב הסעודית 1992: לא העפילה
ערב הסעודית 1995: לא העפילה
ערב הסעודית 1997: לא העפילה
מקסיקו 1999: לא העפילה
קוריאה הדרומית יפן 2001: לא העפילה
צרפת 2003: לא העפילה
גרמניה 2005: לא העפילה
דרום אפריקה 2009: לא העפילה
ברזיל 2013: לא העפילה
| רוסיה 2017 | זוכת קופה אמריקה 2016 | מקום שני | 5 | 1 | 3 | 1 | 4 | 3 |
| סה"כ |  | 1/10 | 5 | 1 | 3 | 1 | 4 | 3 |
משחקי תיקו כוללים גם משחקים שהוכרעו בבעיטות הכרעה
סגל הנבחרת

נתונים מעודכנים ל-21 במרץ
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | קלאודיו בראבו | 13 באפריל 1983 | 144 | 0 | ספרד ריאל בטיס |
| 23 | שוער | בריאן קורטס | 3 בנובמבר 1995 | 16 | 0 | צ'ילה קולו קולו |
| 12 | שוער | גבריאל אריאס | 13 בספטמבר 1987 | 15 | 0 | ארגנטינה ראסינג קלוב |

|  | הגנה | איגור ליצ’נובסקי | 7 במרץ 1994 | 7 | 0 | מקסיקו קלוב אמריקה |
| 3 | הגנה | גיירמו מריפן | 6 במאי 1994 | 40 | 2 | צרפת מונקו |
|  | הגנה | פאולו דיאס | 25 באוגוסט 1994 | 39 | 0 | ארגנטינה ריבר פלייט |
|  | הגנה | פרנסיסקו סיארלטה | 6 במאי 1997 | 15 | 0 | אנגליה ווטפורד |
|  | הגנה | גבריאל סואזו | 9 באוגוסט 1997 | 13 | 0 | צ'ילה קולו-קולו |
|  | הגנה | חואן דלגאדו | 5 במרץ 1993 | 9 | 1 | פורטוגל פאסוס די פריירה |
|  | הגנה | אלכס איבקאצ'ה | 11 בינואר 1999 | 2 | 0 | צ'ילה אברטון דה ויניה דל מאר |
|  | הגנה | גיירמו סוטו | 19 בינואר 1994 | 1 | 0 | ארגנטינה הורקאן |

|  | קשר | ארתורו וידאל | 22 במאי 1987 | 137 | 33 | ברזיל פלמנגו |
|  | קשר | מרסלינו נונייס | 1 במרץ 2000 | 14 | 1 | אנגליה נוריץ' סיטי |
|  | קשר | אסטבן פאבס | 1 במאי 1990 | 11 | 0 | צ'ילה קולו-קולו |
|  | קשר | פליפה מנדס | 23 בספטמבר 1999 | 6 | 0 | רוסיה צסק"א מוסקבה |
|  | קשר | דריו אוסוריו | 24 בינואר 2004 | 3 | 0 | צ'ילה אוניברסידד דה צ'ילה |
|  | קשר | ויליאמס אלארקון | 29 בנובמבר 2000 | 2 | 0 | צ'ילה אוניון לה קלארה |
|  | קשר | לוקאס אסאדי | 8 בינואר 2004 | 1 | 0 | צ'ילה אוניברסידד דה צ'ילה |

|  | חלוץ | אלכסיס סאנצ'ס | 19 בדצמבר 1988 | 152 | 50 | צרפת מרסיי |
|  | חלוץ | חואקין מונטסינוס | 7 בדצמבר 1995 | 11 | 0 | מקסיקו טיחואנה |
|  | חלוץ | דייגו רוביו | 15 במאי 1993 | 11 | 0 | ארצות הברית קולורדו ראפידס |
|  | חלוץ | דייגו ולנסיה | 14 בינואר 2000 | 9 | 0 | איטליה סלרניטנה |
|  | חלוץ | מייקל פואנטס | 27 במאי 1998 | 1 | 0 | צ'ילה אאודקס איטליאנו |
שחקנים מפורסמים

כריסטיאן אלברס
מארק גונסאלס
איבן זמוראנו
מילובאן מירוסביץ'
מרסלו סאלאס
אליאס פיגרואה
מתיאס פרננדס
חורחה רובלדו
אלכסיס סאנצ'ס
ארתורו וידאל
קלאודיו בראבו
שיאי שחקנים

נכון ל-30 ביוני 2024
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | אלכסיס סאנצ'ס | 2006–הווה | 166 | 52 |
| 2 | גארי מדל | 2007-הווה | 161 | 7 |
| 3 | קלאודיו בראבו | 2004-הווה | 150 | 0 |
| 4 | ארתורו וידאל | 2007–הווה | 142 | 34 |
| 4 | מאוריסיו איסלה | 2007-הווה | 142 | 5 |
| 6 | גונסלו חארה | 2006–2019 | 115 | 3 |
| 7 | אדוארדו ורגאס | 2009-הווה | 112 | 42 |
| 8 | ז'אן בוסז'ור | 2004- 2021 | 109 | 6 |
| 9 | צ'ארלס אראנגיס | 2009–הווה | 101 | 7 |
| 10 | לאונל סאנצ'ס | 1955–1968 | 85 | 24 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | אלכסיס סאנצ'ס | 2006–הווה | 52 | 166 | 0.31 |
| 2 | אדוארדו ורגאס | 2009-הווה | 42 | 112 | 0.38 |
| 3 | מרסלו סאלאס | 1994–2007 | 37 | 70 | 0.53 |
| 4 | איוואן זמורנו | 1987–2001 | 34 | 69 | 0.49 |
| 4 | ארתורו וידאל | 2007–הווה | 34 | 142 | 0.24 |
| 6 | קרלוס קאסלי | 1969–1985 | 29 | 49 | 0.59 |
| 7 | לאונל סאנצ'ס | 1955–1968 | 24 | 85 | 0.28 |
| 8 | חורחה ארוונה | 1983–1990 | 22 | 37 | 0.59 |
| 9 | הומברטו סואזו | 2005–2013 | 21 | 60 | 0.35 |
| 10 | חואן קרלוס לטלייה | 1979- 1989 | 18 | 57 | 0.32 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
אלכסיס סאנצ'ס מלך השערים (52) ושיאן ההופעות (166) בנבחרת צ'ילה בכל הזמנים.
סטפן וישינסקי

| --- | --- |

 לידה:  3 באוגוסט 1901 Zuzela, האימפריה הרוסית 
 פטירה:  28 במאי 1981 (בגיל 79) ורשה, רפובליקת פולין 
 מדינה:  פולין 
 מקום קבורה:  קתדרלת יוחנן הקדוש 
 השכלה:  האוניברסיטה הקתולית של לובלין ע"ש יוחנן פאולוס השני 
 תפקיד:  חשמן (12 בינואר 1953)  Roman Catholic Archbishop of Warsaw (12 בנובמבר 1948–28 במאי 1981)  Roman Catholic Archbishop of Gniezno (12 בנובמבר 1948–28 במאי 1981)  Roman Catholic Bishop of Lublin (4 במרץ 1946–12 בנובמבר 1948)  Primate of Poland 
 השקפה דתית:  הכנסייה הקתולית 
 חתימה:   
 www.prymaswyszynski.pl
 
סטפן וישינסקי (בפולנית: Stefan Wyszyński;‏ 3 באוגוסט 1901 – 28 במאי 1981) היה כומר קתולי פולני וראש הכנסייה הפולנית בשנים 1948–1981.
ביוגרפיה

סטפן וישינסקי נולד למשפחת נגן עוגב בכנסייה. בשנת 1910 המשפחה עברה לאנדג'ייבו שם סטפן הצעיר למד בבית הספר בשפה הרוסית (באותה תקופה האזור היה בתחום האימפריה הרוסית). בשנת 1924 הוא סיים בית ספר לכמורה בולוצלבק והוסמך לכמורה. בשנים 1924–1929 הוא למד באוניברסיטה קתולית בלובלין ובסיומו קיבל תואר דוקטור.
החל משנת 1944 סטפן וישינסקי שירת בארמייה קראיובה. קיימות עדויות על כך שעזר ליהודים.
ב-4 במרץ 1946 סטפן וישינסקי מונה לבישוף בלובלין וב-12 בנובמבר 1948 מונה לראש הכנסייה הפולנית. ב-12 בינואר 1953 הוא קיבל דרגת חשמן, אך בעקבות הנגדות של השלטון הקומוניסטי של פולין לא היה יכול להגיע לרומא לקבלת התואר. בפברואר 1953 שלטונות פולין החליטו שהם יהיו ממונים על מינוי לתפקידים בתוך הכנסייה. סטפן וישינסקי כתב מכתב חריף לראש הממשלה בולסלאב ביירוט. בתגובה השלטונות החלו ברדיפת הכמורה ואף משפטי ראווה. ב-25 בספטמבר 1953 סטפן וישינסקי נעצר. ב-8 בדצמבר 1956 המחלוקת בין הכנסייה לשלטונות נפטרה והחלטה משנת 1953 בוטלה. בשנת 1957 סטפן וישינסקי הגיע לרומא.
בשנת 1966 סטפן וישינסקי לקח חלק פעיל בחגיגות 1000 שנות נוצרות בפולין.
כאשר בשנת 1980 החל גל שביתות בפולין, סטפן וישינסקי ניסה לפשר בין הצדדים.
הוא נפטר בוורשה מסרטן ונטמן בקתדרלת יוחנן הקדוש.
בשנת 1989 החל תהליך ל הענקת תואר מבורך, שצפוי להסתיים בשנת 2020.
הערות שוליים

↑  https://telewizjarepublika.pl/kard-wyszynski-w-czasie-wojny-ukrywal-zydow-quotrzeczpospolitaquot-o-nieznanych-faktach-z-zycia-prymasa-tysiaclecia,29643.html
| --- | --- |
בקרת זהויות :  NLI: 987007269927105171  PLWABN: 9810582431405606  BIBSYS: 90150167  BNE: XX1162412  BnF: cb119294503 (data)  CiNii: DA07095581  GND: 118635786  ICCU: CFIV005269  ISNI: 0000 0001 1480 1990  LCCN: n81037081  NDL: 00461549  NKC: mzk2004228354  NLA: 35903121  NTA: 068591128  RERO: 02-A003989162  SNAC: w60g6v99  SUDOC: 027200426  Trove: 1138912  VcBA: 495/78527  VIAF: 112935997   WorldCat (עם VIAF): 112935997
סמל העיר חדרה

| --- | --- |

סמל העיר הרשמי
 פרטים
 המחזיק בסמל:  עיריית חדרה
 תאריך אימוץ:  1941
 התקנים
 מוטו:  הזורעים בדמעה ברינה יקצרו (בגוף הסמל)  עיר עם אנרגיה (לצד הסמל)
סמל העיר חדרה, סמלה הרשמי של העיר חדרה והעירייה, אומץ ב-1941 לכבוד שנת היובל להקמת העיר.
תיאור הסמל

מורכב ממגן שבראשו במל העיר מוקף בעלים משני צידיו. במרכז הסמל ציור של עץ אקליפטוס שמסמל את ראשית ההתיישבות בעיר, את ייבוש הביצות ואת פרנסתם של ראשוני המתיישבים מגזעי העצים. מימין לעץ מופיעים ציורים המסמלים את עברה של העיר:
שרידי החאן, בו התגוררו ראשוני המתיישבים בזמן שהמתינו לאישורי בניה מהשלטונות הטורקים.
קני סוף, גידולי ביצות שאפיינו את האזור והסבך בהם גדלו נתנו לעיר את שמה, מערבית אל-חְ'דֵירַה (الخضيرة) ״הירקרקה״.
ספינה, ששטה בים ברקע, ומסמלת את הנמל העברי הראשון שהוקם בעיר ואת עליית המעפילים דרך הים.
משמאל לעץ ציורים המסמלים את עתידה של העיר (כפי שהוגדר בעת אימוץ הסמל):
עצי פרדס ויבול חקלאי המסמלים את הגידולים החקלאיים במקום.
מגדל מים ובתיה הראשונים של העיר.
בשולי הסמל קלף ועליו פסוק מספר תהילים:
הַזֹּרְעִ֥ים בְּדִמְעָ֗ה בְּרִנָּ֥ה יִקְצֹֽרוּ